Crazy Ex-Girlfriend

Crazy Ex-Girlfriend er en amerikansk romantisk, komi- og drama-musikalserie som hadde premiere 12. oktober 2015 på The CW og hadde fire sesonger, og avsluttet 5. april 2019. Serien ble skapt, skrevet og regissert av Rachel Bloom og Aline Brosh McKenna, og har Bloom i hovedrollen som Rebecca Bunch, en advokat som flytter fra New York til West Covina, California for å forfølge hennes ekskjæreste fra en sommerleir fra når hun gikk på «high school».


== Handling ==
Rebecca Bunch er en advokat utdannet ved Yale og Harvard som arbeider for et av de ledende advokatfirmaene i New York. Når hun får valget om en forfremmelse, får hun panikk og flykter fra bygningen, og møter tilfeldigvis Josh Chan. Josh, som hun var sammen med i en liten stund da hun var tenåring, forteller henne at han skal flytte tilbake til hjembyen sin, West Covina i California. Hun bestemmer seg for å følge etter Josh til West Covina i et forsøk på å finne lykke, mens hun forteller seg selv at Josh ikke var grunnen til at hun flyttet. Hun skaffer seg en jobb hos Darryl Whitefeathers advokatfirma, blir venn med firmaets advokatfullmektig, Paula, og naboen Heather, og hun starter et av-og-på-forhold med Josh sin venn, Greg, alt for å komme til Josh igjen, noe Josh sin kjæreste Valencia ikke er fornøyd med.
I den andre sesongen blir Rebecca sammen med Josh etter at han ble dumpet av Valencia, noe som var et urolig forhold. Greg forlater byen for å studere, og Rebecca og Valencia begynner å bli venner. Samtidig blir den umoralske, rike Nathaniel Plimpton en partner ved Darryls firma. Rebecca og Josh planlegger å gifte seg i et håp om å roe ned deres trøblete forhold, men han lar henne stå alene ved alteret.
I den tredje sesongen har Rebeccas psykiske helse nådd bunnen, og hun forsøker å begå selvmord. Hun mottar en BPD-diagnose og prøver å ta bedre vare på sin psykiske helse, og tar ansvar for hennes handlinger. Etter at hun begynner et av-og-på-forhold med Nathaniel, skjer det en serie hendelser som leder til at Rebecca dytter hennes forfølger, Trent, av et tak. Bestemt på å ta ansvar for hennes handlinger, velger Rebecca å si seg selv skyldig, og blir sendt til fengsel.
I den fjerde sesongen blir Rebecca sluppet ut av fengsel og sier opp jobben sin ved advokatfirmaet. Greg kommer tilbake til West Covina, mens Heather og Valencia flytter vekk for arbeid og livshendelser. Med at hovedrollene er mer voksne og følelsesmessig sunne føler Rebecca at hun må velge mellom en romanse med Josh, Nathaniel eller Greg. Hun finner eventuelt ut at hun ikke vet hvem hun selv er, og kan ikke finne lykken med noen av dem. Hun bruker heller et år på å fokusere på hennes egne emosjonelle behov og fokuserer på hennes interesse i å skrive låter. Serien avslutter med at hun skal til å fremføre en av hennes egne sanger foran andre, for første gang. 


== Rollebesetning ==
Rachel Bloom som Rebecca Bunch, en advokat opprinnelig fra Scarsdale i New York. Hun har depresjon- og angstsymptomer, og hallusinerer ofte når hun er under følelsesmessig stress.
Vincent Rodriguez III som Josh Chan, Rebeccas ekskjæreste fra en liten periode da de var tenåringer på sommerleir.
Santino Fontana (sesong 1–2) og Skylar Astin (sesong 4) som Greg Serrano, Josh Chans intelligente bestevenn.
Donna Lynne Champlin som Paula Proctor, Rebeccas medarbeider og nye bestevenn.
Pete Gardner som Darryl Whitefeather, Rebeccas sentimentale og taktløse sjef.
Vella Lovell som Heather Davis, Rebeccas kule studentnabo.
Gabrielle Ruiz som Valencia Perez, Josh sin kjæreste.
David Hull som Josh Wilson, Josh Chans gode venn.
Scott Michael Foster som Nathaniel Plimpton III, senere Rebeccas nye sjef etter at han kjøper aksjer i Darryls firma.


== Produksjon ==


=== Utvikling ===
Serien var opprinnelig skapt for Showtime, og en pilotepisode ble produsert, men Showtime bestemte seg for å ikke gå videre med serien 9. februar 2015. Nettverket The CW plukket serien opp 7. mai 2015 for høsten 2015–2016-sesongen.


=== Musikk ===
Hver episode inneholder to til fire originale sanger. Disse er oftest sunget av Rebecca eller en figur som hun samhandler direkte med, som en parodi på musikalteater-innbilningen at figurer bryter ut i sang ved viktige hendelser i plottet. I episoden «Josh Has No Idea Where I Am» kommer det fram at Rebecca har disse musikalfantasiene fra en lidenskap for musikalteater. I senere episoder synger flere figurer uten at Rebecca er til stede.
Noen av sangene i serien er spilt inn to ganger, en «ren» versjon og en versjon med voksent innhold. De med voksent innhold er publisert på Blooms YouTube-kanal.


== Temaer ==


=== Psykisk helse ===
Det temaet som preger Crazy Ex-Girlfriend mest er fremvisning av psykisk helse og behandling. Denne delen av Crazy Ex-Girlfriend har fått ros fra både film- og TV-industrien og seriens egne tilhengere.


=== Kvinners seksualitet og reproduksjon ===
Noe annet som står sterkt i Crazy Ex-Girlfriend er hvordan serien oppriktig fremviser kvinners seksualitet og reproduksjonssystemet. I Crazy Ex-Girlfriend er begge temaene sett på som normale i samtaler. Kvinnelige figurer er spesielt vist som seksuelt befridd og skamløse i forhold til deres seksualitet. I episoden «To Josh, with Love» har figurene en åpen og ærlig diskusjon om kvinnelig seksualitet og stimulering via klitoris.Reproduksjonssystemet er gitt samme behandling i Crazy Ex-Girlfriend. Menstruasjon og sykdommer ofte assosiert med kvinnelig anatomi er ofte diskutert uten å bli dømt. Seriens åpne og ærlige håndtering av kvinners helsetema er best vist når Paula tar abort i løpet av den andre sesongen, og hennes venner og familie fokuserer på den følelsesmessige påvirkningen av hennes valg, i stedet for å spørre og krenke.


=== Foreldre ===
Oppdragelse er et sterkt tema i serien, siden flere av hovedfigurene er berørt av deres foreldres uoppmerksomme og kalde holdning. Rebecca, Paula, Nathaniel, Darryl og Greg er spesielt påvirket av foreldre som viser disse holdningene.  
På den andre siden av spektrumet har du Heathers foreldre, som er så oppmerksomme og så hjelpsomme til punktet hvor Heather ikke er oppmuntret til å gjøre noe med seg selv. Dette har som resultat at Heather blir en lat, målløs, uentusiastisk og noe apatetisk person, som fremviser kompleksiteten av oppdragelse.


== Mottakelse ==
Crazy Ex-Girlfriend har mottatt kritikerros, med kritikere som roser seriens manus, musikalnumre og Blooms opptreden. Ved omtalesamleren Metacritic, som gir en samlet vurdering ut av 100, fikk den første sesongen en gjennomsnittlig poengssum av 78 ut av 100 basert på 23 omtaler, som indikerer «generelt god omtale». Nettstedet Rotten Tomatoes ga første sesong en 97% godkjennelse, med en gjennomsnittlig vurdering av 7,67 av 10, basert på 58 omtaler, hvor sammendraget var at «livlige musikalnumre og en oppfriskende, energisk hovedperson, Rachel Bloom, gjør Crazy Ex-Girlfriend en sjarmerende, eksentrisk kommentar på menneskelige forhold.»


== Referanser ==


== Eksterne lenker ==
(en) Offisielt nettsted 
(en) Crazy Ex-Girlfriend på Internet Movie Database 
(en) Crazy Ex-Girlfriend på AllMovie 
(en) Crazy Ex-Girlfriend på Rotten Tomatoes 
(en) Crazy Ex-Girlfriend på Metacritic